open-index/open-wikipedia-markdown huggingface dataset:
The Soulmen

**The Soulmen** bola slovenská bigbítová formácia fungujúca koncom šesťdesiatych rokov.

## História skupiny
Skupinu založil Dežo Ursíny v roku 1966, keď odmietol s ostatnými členmi skupiny The Beatmen emigrovať a vrátil sa do Česko-Slovenska. Pôvodne mali mať rozšírenú zostavu o klávesy (v úplných začiatkoch skupiny na nich hrala Darina Kerová). Neskôr sa skupina rozhodla hrať v trio zostave. Z množstva vyskúšaných bubeníkov zostal ako prvý Dušan Hájek. Hájek odišiel zo skupiny z dôvodu štúdií a tak skupina zobrala bubeníka Vladimíra Mallého. Nasledovali koncerty a prvá cena na 1. česko-slovenskom beatovom festivale v Prahe v roku 1967. Záznam z tohto vystúpenia je dostupný na raritnom sólovom albume Deža Ursíniho, ''Pevniny a vrchy 2'' z roku 2000. Skupina absolvovala prvé zahraničné turné v Maďarsku. Celé obdobie skupiny podrobne popísal Fedor Frešo vo svojim denníku, ktorý bol publikovaný v rámci knihy Mariána Jaslovského, ''Pevniny a vrchy''. Tesne pred rozpadom nahrala skupina EP platňu v štúdiu Panton, v Prahe. Skladby The Soulmen boli použité vo filmoch *[[Pelíšky]]*, ''Muzika'' alebo v  relácii Slovenský bigbít. Posledný koncert skupiny sa odohral spolu s Prúdmi v Nitre v máji 1968. Po koncerte sa skupina rozpadla. 

### Aktivity členov po rozpade
Po rozpade skupiny Dežo Ursíny založil The New Soulmen.  Fedor Frešo sa zoznámil s Mariánom Vargom, ktorý ho pozval do skupiny Prúdy, kde nahradil vyhodeného Vladimíra Kaššaya.  K Prúdom sa pridal spolu s Frešom aj Vladimír Mallý, ktorý nahradil bubeníka Ľubomíra Dolinského. 

## Členovia
* Dežo Ursíny - gitara, spev
* Fedor Frešo - basgitara
* Vladimír Mallý - bicie

* Marián Slovák - spev
* Darina Kerová - klávesy
* Dušan Hájek - bicie
* Peter Koreň - klávesy

## Vplyvy
The Soulmen boli ovplyvnení bluesrockovým psychedelickým triom Cream.

## Diskografia
* 1968 - EP „I Wish I Were“ / „Baby Do Not Cry“ / „Sample Of Happiness“ / „Wake Up“ 
* 1997 - Dežo Ursiny - ''Pevniny a vrchy'' (obsahuje všetky skladby z vyššie uvedeného EP)
* 2000 - Dežo Ursiny - ''Pevniny a vrchy 2 (rarity)'' (obsahuje záznam živého vystúpenia The Soulmen z roku 1967)

## Literatúra
* JASLOVSKÝ, Marian: *Dežo Ursiny. Pevniny a vrchy.* 1. vyd. Bratislava: Nadácia Médiá 1997. 338 s.

Kategória:Slovenské hudobné skupiny
Kategória:Hudobné skupiny z 1966
Kategória:Hudobné skupiny ukončené v roku 1968
Vítor Baía

**Vítor Manuel Martins Baía** (* 15. október 1969, São Pedro da Afurada), prezývka "Vítor Baliza" je bývalý portugalský reprezentačný futbalový brankár, ktorý hrával za FC Porto a FC Barcelona.

Získal ocenenie Brankár roka UEFA v sezóne 2003-04.

Kategória:Narodenia v 1969
Kategória:Portugalskí futbalisti
Kategória:Hráči FC Porto
Kategória:Hráči FC Barcelona
Kategória:Hráči Majstrovstiev sveta vo futbale 2002
Geoid

thumb|1. Oceán<br>
2. Elipsoid<br>
3. Lokálny zvislý smer<br>
4. Kontinent<br>
5. Geoid

**Geoid** je fyzikálny model povrchu Zeme pri strednej hladine svetových oceánov. Je definovaný ako ekvipotenciálna plocha voči gravitácii, t. j. plocha s rovnakou úrovňou gravitačného potenciálu, na ktorý je vektor tiažového zrýchlenia kolmý.

Geoid, ako matematické teleso aproximujúce zemský povrch, pochádza z roku 1871 z dielne francúzskeho vedca Listinga. V priebehu času dospeli vedci k trom základným definíciám geoidu:

* definícia geografická – geoid je teleso, ktorého atmosféra oddeľuje od strednej pokojovej hladiny morí a oceánov
* definícia geofyzikálna – geoid je tvorený ekvipotenciálnou plochou, ktorá sa čo najviac približuje strednej pokojovej hladine morí a oceánov
* definícia geodetická – geoid je tvorený ekvipotenciálnou plochou, ktorá sa čo najviac približuje strednej pokojovej hladine morí a oceánov a zároveň prechádza daným nulovým bodom

Geoid určuje na zemskom povrchu nadmorskú výšku v danom výškovom systéme.

Geoid sa voči referenčnému zemskému elipsoidu môže líšiť až o ± .

Na opis geoidu sa často používa jeho sférická harmonická reprezentácia. Najlepšia súčasná sada koeficientov pre túto reprezentáciu je EGM08 (Earth Gravity Model 2008), zostavený na základe medzinárodného projektu pod vedením NASA (The National Aeronautics and Space Administration).

## Iné projekty

Kategória:Geografia
Kategória:Geodézia
William Penn

**William Penn** (* 14. október 1644, Londýn – † 30. júl 1718, Berkshire) bol anglický politik. 

Bol zakladateľom a majiteľom anglickej kolónie Pensylvánia, z ktorej neskôr vznikol štát Pensylvánia. Bol známym propagátorom demokracie a náboženskej slobody. Pensylvánia sa stala útočiskom kvakerov a ostrovom náboženskej tolerancie medzi ostatnými kolóniami.

Ako kvaker a pacifista proklamoval mier a snažil sa vyriešiť konflikty okrem iného aj vytvorením Spojených štátov Európskych. V roku 1693 napísal *An Essay towards the Present and Future Peace of Europe* (*Esej o súčasnom a budúcom mieri v Európe*) v ktorom rozpísal vznik európskeho snemu, alebo parlamentu.

Socha na jeho pamiatku sa nachádza na vrchole Philadelphskej radnice.

## Referencie

## Iné projekty

## Externé odkazy
* An Essay towards the Present and Future Peace of Europe 

Kategória:Anglickí politici
Kategória:Osobnosti z Londýna
Kategória:Pacifisti
Kategória:Osobnosti na poštových známkach USA
Kategória:Úmrtia na cievnu mozgovú príhodu
Kategória:Kvakerské osobnosti
Joseph von Sonnenfels

**Joseph von Sonnenfels** (* 1732 /1733 Mikulov - † 25. apríl 1817 Viedeň) bol rakúsky právnik, spisovateľ, dvorný poradca a teoretik osvieteneckého absolutizmu. Zaslúžil sa o odstránenie mučenia v Rakúsku (spis *Ueber die Abschaffung der Tortur*).
Od roku 1763 bol profesorom Univerzity vo Viedni a od roku 1810 až do svojej smrti bol prezidentom Akadémie umenia vo Viedni.
V rokoch 1765 až 1767 a neskôr v rokoch 1769 až 1775 vydával svoj denník "Der Mann ohne Vorurtheil" v ktorom obhajoval liberálne tendencie v literatúre. 

Kategória:Narodenia v 1732
Kategória:Úmrtia v 1817
Kategória:Rakúski právnici
Kategória:Rakúski spisovatelia
Kategória:Osobnosti z Mikulova
Kategória:Čestní občania Viedne
Hlinský potok

**Hlinský potok** môže byť:

*potok vo Vysokých Tatrách, pozri Hlinský potok (prítok Kôprovského potoka)
*potok v Zemplíne, pozri Hlinský potok (prítok Tople)
Ravensburg (krajinský okres)

**Ravensburg** () je krajinský okres na juhovýchode spolkovej krajiny Bádensko-Württembersko v Nemecku. Tento okres susedí (z juhozápadu v smere hodinových ručičiek) s okresmi Bodensee, Sigmaringen a Biberach, a ďalej s bavorským nezávislým mestským okresom mestom Memmingen a bavorskými okresmi Unterallgäu, Oberallgäu a Lindau.

## Geografia
Okres Ravensburg pozostáva z dvoch pahorkatín *„Oberschwäbischen Hügelland“* a *„Westallgäuer Hügelland“*.

## Obyvateľstvo
Vývoj počtu obyvateľstva okresu Ravensburg od roku 1973:

## Mestá a obce

## Externé odkazy
* Oficiálna stránka okresu Ravensburg 

Kategória:Krajinské okresy v Nemecku
Pierre Dubois

**Pierre Dubois** (c. 1250 – c. 1321) bol francúzsky publicista, scholastik, právnik a dvorný poradca kráľa Filipa IV. Bol autorom viacerých politických pamfletov vrátane *De recuperatione terrae sanctae* z roku 1306, v ktorom vypracoval koncepciu na vytvorenie európskej organizácie zloženej zo suverénnych kresťanských štátov.

Kategória:Narodenia v 1250
Kategória:Úmrtia v 1321
Kategória:Francúzski spisovatelia
Kategória:Francúzski právnici
Kvetnica

**Kvetnica** môže byť:

* mestská časť Popradu, pozri Kvetnica (Poprad)
* dolina vo Vysokých Tatrách, pozri Kvetnica (dolina)

## Pozri aj
* Kvetnicové pliesko – pleso vo Vysokých Tatrách
Charlton Heston

**Charlton Heston** (* 4. október 1923, Evanston, Illinois, USA – † 5. apríl 2008, Beverly Hills, Kalifornia, USA) bol americký filmový herec, ktorý hral viaceré známe roly vo filmoch ako *[[Desatoro prikázaní]]*, *[[Ben Hur (film z 1959)|Ben Hur]]*, alebo *[[Planéta opíc (film z roku 1968)|Planéta opíc]]*. 

## Životopis
Heston vyštudoval herectvo a 3 roky pôsobil v americkom letectve. Debutoval v roku 1941 v malom filme Peer Gynt natočenom podľa Ibsenovej predlohy.

Jeho herecká kariéra je bohatá na veľké historické úlohy. Najznámejšie dielo Ben Hur je z obdobia ranokresťanských dejín, hral Michelangela v konflikte s pápežom Júliom II., ako aj Cida a niekoľko postáv vo filmoch inšpirovaných Bibliou. V snímke Desať Božích prikázaní z roku 1956 stvárnil v hlavnej úlohe Mojžiša bojujúceho proti krutovláde egyptských faraónov.

Pred kamerou pôsobil viac ako 60 rokov, počas ktorých si vybudoval nezameniteľný herecký štýl. Vysoký a atraktívny herec hral zásadových a silných mužov, bojujúcich za pravdu. Mal šťastie na režisérov, ktorí ho obsadzovali do nadčasových filmov prinášajúcich hlboké morálne posolstvá.

V šesťdesiatych rokoch sa pokúsil o zmenu a prijal úlohu astronauta Taylora, v kultovom sci-fi filme Planéta opíc. Žánru ostal verný i v troch ďalších filmoch z toho istého obdobia.

Na začiatku svojej kariéry patril k hereckým hviezdam, ktoré boli proti rasizmu a boli aktívne v pochode za ľudské práva. V rokoch 1998 až 2001 bol prezidentom zbrojárskej asociácie National Rifle Association.

## Osobný život
Roku 1944 sa oženil s Lydiou Clarke.

## Referencie

## Iné projekty

## Externé odkazy
* 
* 

Kategória:Filmoví herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Osobnosti z Evanstonu (Illinois)
Rems-Murr

**Rems-Murr** () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Heilbronn, Schwäbisch Hall, Ostalb, Göppingen, Esslingen, nezávislým mestským okresom mestom Stuttgart a okresom Ludwigsburg. 

## Geografia
Najvyššia časť okresu Rems-Murr je umiestnená na náhornej plošine *Schwäbisch-Fränkische Wald*. Okres je pomenovaný po dvoch riekach ktoré tadiaľ pretekajú Rems a Murr.

## Obyvateľstvo
Vývoj počtu obyvateľstva okresu Rems-Murr od roku 1973:

## Mestá a obce

## Externé odkazy
* Oficiálna stránka okresu Rems-Murr 

Kategória:Krajinské okresy v Nemecku
Carlos Tévez

**Carlos Alberto Tévez** (* **Carlos Alberto Martínez**, 5. február 1984, Ciudadela) je argentínsky futbalista, známy z pôsobenia v kluboch Boca Juniors, Corinthians a neskôr v anglických kluboch West Ham United, Manchester United a Manchester City. V súčasnosti hrá za Juventus FC, kde prestúpil v roku 2013.
.

V rokoch 2003, 2004 a 2005 sa stal Juhoamerickým futbalistom roka a spolu s Lionelom Messim býva často označovaný ako "Nový Maradona".

## Referencie


## Externé odkazy
* Carlos Tevez

Kategória:Argentínski futbalisti
Kategória:Hráči Boca Juniors
Kategória:Hráči Corinthians
Kategória:Hráči West Ham United FC
Kategória:Hráči Manchester United FC
Kategória:Hráči Manchester City FC
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Kategória:Olympijskí víťazi vo futbale
Podtaktovanie

**Podtaktovanie** (angl. *underclocking* alebo *downclocking*) je metóda zníženia hodinovej frekvencie mikroprocesora v porovnaní s továrenskou hodnotou. Dôvodom je obyčajne potreba zníženia uvoľňovania tepla alebo zníženie elektrického príkonu. Môže to priniesť aj zvýšenú stabilitu systému vo veľmi horúcich prostrediach a tiež aj umožniť prevádzku systému s nižším prietokom vzduchu a teda aj nižšou hlučnosťou ventilátorov alebo úplne bez ventilátorov. Napríklad procesor Intel Pentium 4 taktovaný štandardne na 2,4 GHz je možné podtaktovať na 1,8 GHz a tým je možné ho prevádzkovať s nižšou rýchlosťou ventilátora. Na druhej strane, značne to znižuje výkonnosť systému.

Podtaktovanie je opak pretaktovania.

Kategória:Mikroprocesory
Reutlingen (krajinský okres)

**Reutlingen** () je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Esslingen, Göppingen, Alb-Donau, Biberach, Sigmaringen, Zollernalb, Tübingen a Böblingen.

## Geografia
V okrese Reutlingen sa nachádza pohorie Švábska Jura (*Schwabische Alb*). Na juhovýchode siaha územie okresu skoro až k rieke Dunaj. Nadmorská výška sa pohybuje od 290 m n. m. v strede okresu až do 881 m n. m. pri obci Sonnenbühl.

## Obyvateľstvo
Vývoj počtu obyvateľstva okresu Reutlingen od roku 1973:

## Mestá a obce

## Externé odkazy
* Oficiálna stránka okresu Reutlingen  

Kategória:Krajinské okresy v Nemecku
Kaiten (torpédo)

náhľad|Kaiten Type 1
**Kaiten** bolo japonské samovražedné torpédo vyvinuté z klasického torpéda vzor 93. Bolo ručne navádzané samovrahom na cieľ. Podľa rozdielnych údajov bolo nasadené v počte 48 – 54 kusov. Používalo sa od začiatku roku 1945. Podarilo sa ním potopiť jednu cisternovú loď a jeden torpédoborec, ďalších 15 lodí poškodili.

## Iné projekty

Kategória:Torpéda
Kaiten

**Kaiten** môže byť:
*japonské torpédo, pozri Kaiten (torpédo)
*japonská loď, pozri Kaiten (loď)
*manéver v taidžucu
*program DoS, pozri Kaiten (program)
Musée du Louvre

náhľad|Musée du Louvre
**Musée du Louvre** (doslova "Múzeum Louvru") je múzeum v Paríži. Zaberá veľkú časť paláca Louvre pozdĺž brehu Seiny. Je najnavštevovanejším a patrí k najslávnejším múzeám na svete. Rozlohou výstavných priestorov je tretím najväčším múzeom na svete.  

Múzeum otvorili 10. augusta 1793, základ zbierky vytvoril však už kráľ František I. Zbierku značne rozšíril najmä okolo roku 1800 Napoleon Bonaparte, ktorý dal priniesť rôzne predmety z celého sveta. 

Pestrosť zbierok Louvru sa dá pripísať dlhodobému zhromažďovaniu umeleckých diel z celého sveta. Dnes Louvre vlastní obrovské množstvo zbierkových predmetov a vyše 5000 diel maliarskeho umenia.  V jeho zbierkach nájdeme obrazy z 13. – 19. storočia, štýlový nábytok zo 17. – 19. storočia a grafickú zbierku bankára Jamesa de Rothschilda. 

Sklenou pyramídou prejdeme do pavilónov Richelieu, Sully, Denon, patriacim k palácu, ktorého najstaršie časti sú z roku 1200. Najstaršia časť paláca je Lescotova fasáda – majstrovské renesančné dielo. Samotné múzeum skrýva skvosty ako obraz Mona Lisa od Leonarda da Vinci, sarkofág z Cervetera zo 6. storočia pred Kr., asýrske okrídlené zvery z 8. storočia pred Kr., fragmenty sôch z aténskej Akropoly, Michelangelových Spútaných otrokov, Dürerov Autoportrét, diela Boticelliho, Giotta, Raffaela, Rembrandta, Goyu atď.

## Egyptské zbierky
Múzeum v Louvri obsahuje viac ako 50 000 predmetov z dejín starovekého Egypta od najstarších čias, cez helenistické a rímske obdobie až po byzantské obdobie. Artefakty sú umiestnené v 30 sálach a zahŕňajú potreby každodenného života, papyrusové zvitky, múmie, sochy, fragmenty maliarskeho umenia. 

Zbierky sa začali v intenzívne budovať počas Napoleonovej výpravy do Egypta (1798-1801), významnú úlohu pri ich budovaní zohral Dominique Vivant Denon, ktorý počas výpravy dokumentoval jednotlivé lokality a ich umelecké nálezy. Na základe textu na tzv. Rossettskej doske (dnes v Britskom múzeu) Jean-François Champollion rozlúštil hieroglyfy a otvoril tak cestu k rozsiahlemu výskumu egyptských dejín.

## Referencie


## Pozri aj
* Louvre

## Iné projekty


Kategória:Parížske múzeá a galérie
Kategória:1. obvod (Paríž)
Kategória:Egyptologické múzeá
Kategória:Národné múzeá
Soulfly

**Soulfly** je americká metalová skupina z Phoenixu v Arizone. 
Kapelu založil Max Cavalera v roku 1997 po tom čo kvôli nezhodám a po smrti svojho nevlastného syna opustil svoju kapelu Sepultura, ktorú založil so svojim bratom Igorom v roku 1984. Kapela hrá thrash metal, kombinovaný s world music a s typickou brazílskou hudbou.

V histórii tejto hudobnej formácie sa udiali viaceré zmeny na všetkých postoch, od založenia kapely vydržal doteraz len Max Cavalera.

## Členovia
### Terajší členovia
* Max Cavalera - spev, gitara (1997-doteraz)
* Marc Rizzo - gitara (2003-doteraz)
* Mike Leon - basgitara (2018)
* Zyon Cavalera - bicie

### Bývalí členovia
* Jackson Bandeira - gitara (1997-1998)
* Logan Mader - gitara (1998-1999)
* Roy Mayorga - bicie (1997-1999, 2002-2003)
* Marcello D. Rapp - basgitara (1997-2003)
* Mikey Doling - gitara (1999-2003)
* David Ellefson - basgitara (2003-2004)
*Joe Nuñez - bicie (2000-2001, 2003)
*Bobby Burns - basgitara (2003)

## Diskografia
### Štúdiové albumy
* 1998 - *[[Soulfly (album)|Soulfly]]* (Roadrunner) 
** Single: „Umbabarauma“/ „Bleed“ 
* 2000 - *[[Primitive]]*  (Roadrunner) 
** Single: „Tribe“/ „Back to the Primitive“ 
* 2002 - *[[3 (album)|3]]*  (Roadrunner) 
** Singel: „Seek 'N Strike“ 
* 2004 - *[[Prophecy]]*  (Roadrunner) 
** Singel: „Prophecy“ 
* 2005 - *[[Dark Ages]]* (Roadrunner) 
** Single:  „Frontlines“/ „Carved Inside“
* 2008 - *[[Conquer]]*
** Single:  „Unleash“
* 2010 - *[[Omen (album)|Omen]]*
*2012 - *Enslaved*
*2013 - *Savages*
*2015 - *Archangel*
*2018 - *Ritual*
*2022 - *Totem*

### DVD
* 2005 - *[[The Song Remains Insane]]* 

### EP
* 1999 - *[[Tribe]]*

Ich prvým štúdivým albumom bol *Soulfly* z roku 1998. Na debutovom albume skupina spolupracovala so známymi hudobníkmi, ako napríklad Mario C., Burton C. Bell, Dino Cazares a Christian Olde Wolbers zo skupiny Fear Factory, Fred Durst a DJ Lethal z Limp Bizkit, Chino Moreno z Deftones, alebo Eric Bobo zo skupiny Cypress Hill. 

Album *Primitive* bol silne ovplyvnený nu-metalom a stal sa ešte úspešnejším ako ich debut. Na albume sa podieľali aj Corey Taylor zo skupiny Slipknot, Sean Lennon, Chino Moreno z Deftones a Tom Araya zo skupiny Slayer. 

Tretí album, nazvaný *3* sa považuje za najslabší album kapely. 

Na albume *Prophecy* skupina spolupracovala so srbskými hudobníkmi. Najviac to počuť na piesni „Moses“, ktorá je akousi zmesou metalu a reggae. 

Vo februári 2005 kapela vydáva DVD *The Song Remains Insane*. Je to biografický pohľad na kapelu s množstvom rozhovor, fotografii a videí. 

Najnovším albumom je *Dark Ages* z októbra 2005, považovaný za ich najtvrdší album. Je to akýsi návrat k tradíciám Sepultury. Ich v poradí šiesty album, nazvaný *Conquer*, vyšiel 29. 7. 2008.

## Referencie


## Iné projekty
 

Kategória:Heavymetalové hudobné skupiny USA
Kategória:Hudobné skupiny z 1997
Kategória:Alternatívnometalové hudobné skupiny USA
Kategória:Deathmetalové hudobné skupiny USA
Kategória:Groovemetalové hudobné skupiny USA
Kategória:Thrashmetalové hudobné skupiny USA
Viliam Malík

**Viliam Malík** (* 21. november 1912, Bratislava – † 20. január 2012, Bratislava) bol slovenský fotograf, považovaný za priekopníka žurnalistickej fotografie na Slovensku. Patril k predstaviteľom slovenskej medzivojnovej fotografickej moderny. 

V rokoch 1928 - 1932 bol študentom obchodnej akadémie, kde prišiel prvý raz do kontaktu s fotografovaním.

So žurnalistickou fotografiou začínal v známom bratislavskom mládežníckom fotoklube YMCA, ktorý združoval amatérskych fotografov.

Od roku 1936 spolupracoval s pobočkou ČTK na Slovensku.

V roku 1938 pripravil s Milošom Dohnánym, ďalším z predstaviteľov slovenskej fotografickej moderny, veľkú výstavu *Slovensko vo fotografii* v dnešnom Slovenskom národnom múzeu.

Vo veku 95 rokov sa v roku 2007 stal *Osobnosťou slovenskej fotografie* a zároveň získal cenu za celoživotné dielo v Stredoeurópskom dome fotografie v Bratislave.

## Referencie


## Literatúra
* HRABUŠICKÝ, Aurel  ZMETÁKOVÁ, Danica: *Viliam Malík* [edícia Osobnosti slovenskej fotografie]. Bratislava : Slovart  Slovenská národná galéria  Photoport, 2013. 160 s. ISBN 978-80-556-0832-7
* Viliam Malík : Fascinujú ma obrázky ako svedkovia života. [Rozhovor Evy Andrejčákovej s Viliamom Malíkom] In: *S magazín : magazín o životnom štýle*, október 2007, s. 14  19.

## Externé odkazy
* Fotograf Viliam Malík bude mať 95 rokov, *SME*
* Diela Viliama Malíka v zbierach slovenských galérií
* Ako fotil džentlmen zo starej školy, *SME*, Apríl 2013.
* Výstava "Viliam Malík 1912 – 2012" v Slovenskej národnej galérii , Apríl-Júl 2013.

Kategória:Narodenia v 1912
Kategória:Úmrtia v 2012
Kategória:Slovenskí fotografi
Kategória:Osobnosti z Bratislavy
Pavol Baláž

**Pavol Baláž** (* 1. apríl 1984, Partizánske) je slovenský futbalista, ktorý je odchovancom klubu OFK Tovarniky.

Po troch rokoch v Poľsku , kde hrával za Ruch Chorzów a ŁKS Łódź sa v lete 2010 stal hráčom Tatranu Prešov.

## Referencie

## Externé odkazy
* http://www.ofktovarniky.tym.sk/
* http://90minut.pl/kariera.php?id=8351
* http://www.niebiescy.pl/pilkarz.php?profil=balaz_pavol
* http://www.football-lineups.com/footballer/11166/

Kategória:Osobnosti z Partizánskeho
Kategória:Slovenskí futbalisti
Kategória:Hráči FK Inter Bratislava
Kategória:Hráči Ruch Chorzów
Kategória:Hráči ŁKS Łódź
Kategória:Hráči 1. FC Tatran Prešov
Krajinský okres

náhľad|Krajinské okresy v Nemecku

**Krajinský okres** () alebo v spolkovej krajine Severné Porýnie-Vestfálsko a spolkovej krajine Šlezvicko-Holštajnsko len **okres** () sú administratívne jednotky v Nemecku. Väčšina okresov v Nemecku sú krajinské okresy, ostatné sú mestá bez okresu.

## Pozri aj
* Zoznam krajinských okresov v Nemecku
London Calling

***London Calling*** je album skupiny The Clash z roku 1979. Vydaním albumu skupina zaznamenala obrovský komerčný úspech a definovala zmenu v hudobnom smere ich tvorby, kombinujúc prvky rocku, ska, reggae, popu a rockabilly. Na albume sa nachádzajú hity ako „Train in Vain“, „Clampdown“, „Spanish Bombs“, „Jimmy Jazz“ a titulná skladba „London Calling“.

V rebríčku časopisu *[[Rolling Stone]]* 500 najlepších albumov na svete bol *London Calling* umiestnený na ôsmej priečke. Na obale albumu je fotografia Pennie Smithovej z koncertu v Palladium, kde Paul Simonon hádže o zem svoju basgitaru spolu s grafikou odkazujúcou na debutový album Elvisa Presleyho.

## Zoznam skladieb

### Bonusové vydanie na 25. výročie
Zahŕňa nahrávky *[[The Vanilla Tapes]]* ako bonus.

# „Hateful“ – 3:23
# „Rudie Can't Fail“ – 3:08
# „Paul's Tune“ (Simonon) – 2:32
# „I'm Not Down“ – 3:34
# „4 Horsemen“ – 2:45
# „Koka Kola, Advertising & Cocaine“ – 1:57
# „Death or Glory“ – 3:47
# „Lover's Rock“ – 3:45
# „Lonesome Me“ (Jones, Strummer, Simonon, Headon) – 2:09
# „The Police Walked in 4 Jazz“ – 2:19
# „Lost in the Supermarket“ – 3:52
# „Up-Toon (Inst.)“ – 1:57
# „Walking The Sidewalk“ (Jones, Strummer, Simonon, Headon) – 2:34
# „Where You Gonna Go (Soweto)“ (Jones, Strummer, Simonon, Headon) – 4:05
# „The Man in Me“ (Bob Dylan) – 3:57
# „Remote Control“ – 2:39
# „Working and Waiting“ – 4:11
# „Heart & Mind“  (Jones, Strummer, Simonon, Headon) – 4:27
# „Brand New Cadillac“ (Taylor) – 2:08
# „London Calling“ – 4:26
# „Revolution Rock“ (Edwards, Ray) – 3:51

## Zostava
### The Clash
* Joe Strummer – rytmická gitara, spev, piano
* Mick Jones – rytmické a sólové gitary, harmonika, piano, zadné vokály, spev
* Paul Simonon – basová gitara, vokály (spev v skladbe "The Guns of Brixton")
* Topper Headon – bicie, perkusie

### Sprievodní hudobníci
* Mickey Gallagher – organ
* The Irish Horns – dychové nástroje

## Referencie


Kategória:Hudobné albumy z 1979
Kategória:Albumy The Clash
Kategória:Dvojalbumy
Vládny obvod

lang=de|náhľad|Administratívne členenie Nemecka
**Vládny obvod** () je v niektorých spolkových krajinách Nemecka územnosprávna jednotka stojaca medzi spolkovou krajinou (na jednej strane), a krajinskými (''Landkreis'') a mestskými (''Kreisfreie Stadt'') okresmi (na strane druhej). Vládne obvody existovali už v období Pruska ako správne celky v rámci jeho provincií. Neskôr boli tieto správne celky zavedené aj v Bavorsku (kde existujú dodnes) a iných častiach Nemecka.

## Pozri aj
* Administratívne členenie Nemecka
Roskilde Festival

**Roskilde Festival** je hudobný festival, ktorý sa koná každoročne južne od mesta Roskilde v Dánsku. Patrí k dvom najväčším rockovým festivalom v Európe (druhým je Glastonbury Festival). Prvýkrát sa tu hralo v roku 1971, festival založili dvaja študenti Mogens Sandfær a Jesper Switzer Møller a podporovateľ Carl Fischer. Od roku 1973 koncerty usporadúva Roskilde Foundation, nezisková organizácia.

Festival sa obvykle otvára poslednú nedeľu v mesiaci jún a oficiálne začína nasledujúci štvrtok v tzv. Festival Site.

Do polovice 90. rokov na festival chodili hlavne diváci zo Škandinávie, od tejto doby sem začalo chodiť množstvo zahraničných fanúšikov hlavne z Nemecka, Rakúska, či Anglicka.

Jednotlivé tribúny boli do roku 2003 pomenované podľa farieb, okrem *Orange stage* (oranžová tribúna). Najväčšou je *Arena stage* (pôvodne zelená tribúna), ktorá má kapacitu 17&nbsp;000 divákov.

## Festival podľa rokov

## Referencie

## Iné projekty

## Externé odkazy
*Oficiálna webstránka festivalu

Kategória:Hudobné festivaly v Dánsku
Kategória:Rockové festivaly
Krajina (Nemecko)

**Krajina** (po nemecky: *Land*, pl. *Länder*) alebo hovorovo **spolková krajina** (*Bundesland*, pl. *Bundesländer*) je jedna z federálnych jednotiek, ktoré spolu tvoria federáciu/spolkový štát Nemecká spolková republika. Majú v Nemeckej spolkovej republike vysoký stupeň autonómie. Celkovo je ich dnes 16.

Vo svojej dnešnej podobe vznikli nemecké spolkové krajiny na území niekdajšieho „*západného*“ Nemecka v rokoch 1945-1952, na území bývalej NDR dňa 3. októbra 1990. Svojimi hranicami aj formou však do značnej miery nadväzujú na pruské provincie a spolkové krajiny Weimarskej republiky.

## Zoznam

O spolkových krajinách počas Weimarskej republiky pozri Weimarská republika.

## Iné projekty
Kreisfreie Stadt

lang=de|náhľad|Administratívne členenie Nemecka

**Kreisfreie Stadt** (doslova: mesto bez okresu; v Badensku-Württembersku a do roku 1994 vo východnom Nemecku  - doslova: mestský okres; v Bavorsku dávnejšie ) je administratívna jednotka v Nemecku. 

Mestá bez okresu sú väčšinou mestá s viac ako 100 000 obyvateľmi (v niektorých spolkových krajinách aj menšie), ktoré nepatria do krajinských okresov (), ale spravujú vlastné okresné povinnosti samé, ako nezávislé mestá. Takýchto miest je vyše 100.

## Pozri aj
* Administratívne členenie Nemecka
* Štatutárne mesto
* Zoznam mestských okresov v Nemecku

Kategória:Administratívne členenie Nemecka
Administratívne členenie Nemecka

náhľad|350px|Administratívne členenie Nemecka
**Nemecko** sa hierarchicky člení takto:
*1. úroveň: 16 krajín *- pozri [[krajina (Nemecko)]]*
*ostatné úrovne:
**A) 3 mestské štáty (t.j. 2. a zároveň najnižšia úroveň) *- pozri [[mestský štát (Nemecko)]]*:  
***Berlín je mesto bez okresu (pozri nižšie) a ďalej sa nedelí
***Hamburg je mesto bez okresu a ďalej sa nedelí
***Brémy sa delia sa na dve mestá bez okresu
**B) 13 ostatných krajín *- pozri [[krajina (Nemecko)]]*:
***2. úroveň:
****5 krajín (donedávna 8 krajín) sa delí na vládne obvody; Severné Porýnie-Vestfálsko aj na krajinné zväzy*- pozri [[vládny obvod]] a [[krajinný zväz]]*
****ostatné krajiny sa nedelia na vládne obvody (Dolné Sasko sa delí na krajinné zväzy)
***3. úroveň: krajinské okresy (v Severnom Porýní-Vestfálsku a Šlezvicku-Holštajnsku nazývané okresy) a mestá bez okresu (v Bádensku-Württembersku a do roku 1994 vo východnom Nemecku nazývané mestské okresy) - *pozri [[krajinský okres]] a [[mesto bez okresu]]*
***4. úroveň: obecné zväzy (v niektorých krajinách), ktoré majú rôzne formy
***5. úroveň: obce, vrátane miest *- pozri [[obec (Nemecko)]] a [[mesto (Nemecko)]]*

Kategória:Administratívne členenie Nemecka
Emmy Rossumová

**Emmanuelle Grey „Emmy“ Rossum** (* 12. september 1986, New York) je americká herečka, režisérka, speváčka a skladateľka.

## Filmografia
* *Snoops* (1999) ... *Caroline Beelsová*
* *Songcatcher* (2001) ... *Deladis Slocumb*
* *Nola* (2003) ... *Nola*
* *Mystic River* (2003) ... *Katie Markumová*
** The Phantom of the Opera (2004) ...Christina Daaé*
* *The Day after Tomorrow* (2004) ... *Laura Chapmanová*
* *The Phantom of the Opera* (2004) ... *Christine Daae*
* *[[Poseidon (film)|Poseidon]]* (2006) ... *Jennifer Ramseyová*
* *Dragonball* (2009) ... *Bulma*
* *Dare* (2009) ... *Alexa Walker*

## Iné projekty

## Externé odkazy
*

Kategória:Filmové herečky USA
Kategória:Televízne herečky USA
Kategória:Popové speváčky USA
Kategória:Operné speváčky USA
Kategória:Držitelia Critics' Choice Movie Awards
Kategória:Filmové herečky židovského pôvodu
Kategória:Televízne herečky židovského pôvodu
Kategória:Speváčky židovského pôvodu
Kategória:Osobnosti USA židovského pôvodu
Kategória:Osobnosti USA holandského pôvodu
Kategória:Osobnosti USA anglického pôvodu
Kategória:Osobnosti z New Yorku
Internet Information Services

Microsoft **Internet Information Services** (**IIS**, tiež **Internet Information Server**) je nastavenie serverových funkcií Microsoft Windows. Je to druhý najpoužívanejši server, hneď za Apache HTTP Server. Prieskum hovorí že na **IIS** beží približne 37.13% z všetkých webových stránok.

## Využitie
IIS sa v súčasnosti predovšetkým využíva pre jeho podporu ASP.NET. A toto je hlavný dôvod prečo 37% serverov využíva jeho služby. Žiadna konkurencia nepodporuje ASP.NET.

## Novinka vo verzii 7.0
Služby IIS 7.0 poskytujú dva moduly konzoly Microsoft Management Console (MMC). Použitie modulu Internet Information Services (IIS) Manager na správu webového servera, na ktorom je spustená aplikácia IIS 7.0. Použitie modulu Internet Information Services (IIS) 6.0 Manager na správu lokalít servera FTP na webovom serveri, na ktorom je spustená aplikácia IIS 7.0 alebo na vzdialenú správu webového servera služieb IIS 6.0.

## História IIS
**IIS** bol prvýkrát vydaný ako doplnok internetových služieb k operačnému systému Windows NT 3.51. Nasledovala verzia 2.0 určená pre operačný systém Windows NT 4.0 a neskôr bola doplnená verzia IIS 3.0, ktorá už podporovala aj dynamické scriptovanie Active Server Pages.

Pre verziu IIS 4.0 bola vydaná podpora pre Gopher a bola nazvaná ako "Option Pack" CD-ROM ku Windows NT.

Terajšie verzie IIS sú 7.0 pre Windows Server 2008, Windows Vista, 6.0 pre Windows Server 2003 a IIS 5.1 pre Windows XP Professional. Vo verzii 6.0 už je obsiahnutá podpora IPv6. Ďalši doplnok pre IIS FastCGI je dostupný pre verzie IIS 5.1, IIS 6.0 a IIS 7.0.

## Verzie
* IIS 1.0, Windows NT 3.51
* IIS 2.0, Windows NT 4.0
* IIS 3.0, Windows NT 4.0 Service Pack 3
* IIS 4.0, Windows NT 4.0 Option Pack
* IIS 5.0, Windows 2000
* IIS 5.1, Windows XP Professional
* IIS 6.0, Windows Server 2003 a Windows XP Professional x64
* IIS 7.0, Windows Vista a Windows Server 2008
* IIS 7.5, Windows Server 2008 R2 a Windows 7

## Referencie


## Pozri aj
* Active Server Pages

## Externé odkazy
* Microsoft Internet Information Services Stránka produktu
* IIS.net – Microsoft Internet Information Services Domovská stránka produktu
* IIS 7.0 Microsoft TechNet – Microsoft TechNet

Kategória:Internet
Kategória:Microsoft
IIS

**IIS** môže byť:

* Internet Information Services
*Integrated Information Society - Integrovaná Informačná Spoločnosť Slovenská Republika
* I²S alebo *Inter-IC Sound*, sériová zbernica pre prenos zvuku
Vardarské Macedónsko

**Vardarské Macedónsko** (po macedónsky a po srbsky: Вардарска Македонија, po bulharsky: Вардарска Македония) je názov časti oblasti dnešného Severného Macedónska, ktorá bola okupovaná Srbskom počas prvej balkánskej vojny v roku 1912. Po prvej svetovej vojne ostala pod kontrolou Srbska a po roku 1945 sa z väčšej časti tohto územia v rámci Juhoslávie utvorila zväzová republika Srbsko. Po rozpade Juhoslávie v roku 1991 na tomto území vznikla nezávislá republika - Macedónsko.

## Pozri aj
* Egejské Macedónsko
* Pirinské Macedónsko
* Macedónia

Kategória:Dejiny Bulharska
Kategória:Dejiny Severného Macedónska
Sekundárny meristém

**Sekundárny meristém** alebo **druhotné delivé pletivo** je meristém, ktorý vzniká dediferenciáciou pletív, ktoré boli už do istej miery diferencované. Napr. felogén a interfascikulárne kambium. Opakom je primárny meristém.

Kategória:Botanika
SiN

***SiN*** je akčná počítačová hra žánru FPS pre PC vyvinutá firmou Ritual Entertainment. Titul používa modifikovaný engine Id Tech 2.

## Vydania
Titul bol vydaný spoločnosťou Activision koncom roka 1998. Titul bol od 5. apríla 2006 distribuovaný cez službu Steam ako samostatný produkt alebo v spoločnom balení so svojím pokračovaním .

## Externé odkazy
*Oficiálna stránka hry SiN *(archive.org)* 

Kategória:Akčné počítačové hry a videohry
Kategória:First-person shooter
Kategória:Počítačové hry z 1998
Kategória:Počítačové hry
Kategória:Hry pre Windows
Apache HTTP Server

**Apache HTTP Server** je softwarový webový server s Open source licenciou pre Linux, BSD, Microsoft Windows a iné platformy. V dnešnej dobe je najrozšírenejším na celom svete.

## História
Vývoj Apache začal v roku 1993 v NCSA (National Center for Supercomputing Aplications) na Illinoiskej univerzite. Pôvodné meno projektu bolo *NCSA HTTPd*. V nasledujúcom roku však vývojarský tím opustil hlavný programátor Rob McCool, čím došlo k spomaleniu vývoja a neskôr, v roku 1998, k úplnému zastaveniu.

NCSA HTTPd však medzitým už používali správcovia webových serverov a dodávali mu vlastné úpravy – *[[patch]]e* (patch = záplata). Hlavnú úlohu v ďalšom vývoji zohrali Brian Behlendorf a Cliff Skolnick, ktorí založili e-mailovú konferenciu a začali zber úprav a ich distribúciu koordinovať. Prvá verejná verzia s označením 0.6.2 bola vydaná v apríli 1995. Nasledovalo kompletné prepísanie kódu (Apache2 už neobsahuje nič z pôvodného NCSA HTTPd) a založenie *[[Apache Group]]*, ktorá je dnes základom vývojarského tímu.

Od apríla 1996 bol Apache najpopulárnejší server na internete. V máji 1999 bežal na 57&nbsp;% zo všetkých serverov a v apríli 2008 jeho používanosť dosiahla 50,42&nbsp;% (výsledky merania Netcraft ). Na Slovensku má Apache podiel 46,75&nbsp;% (Štatistika .sk domén dtools.sk ).

Názov vznikol z anglického slovného spojenia *„A patchy server“* (záplatovaný server). Ako indiánsky symbol je v znaku vtáčie pero.

## Referencie

## Externé odkazy
* httpd.apache.org – Domovská stránka Apache

Kategória:Internet
Peter-Hans Kolvenbach

**Peter-Hans Kolvenbach** (* 30. november 1928, Druten, Holandsko – † 26. november 2016, Bejrút, Libanon) bol profesor, rímskokatolícky kňaz a jezuita. Od roku 1983 do roku 2008 bol 29. generálnym predstaveným Spoločnosti Ježišovej. Z tejto funkcie ako jediný žijúci generálny predstavený v doterajších dejinách rádu, po schválení pápežom, odstúpil.

## Životopis
Peter-Hans Kolvenbach sa narodil v holandskom Drutene. Do noviciátu Spoločnosti Ježišovej vstúpil 7. augusta 1948. Vysvätený na kňaza bol v roku 1961 v obrade Arménskej katolíckej cirkvi. Učil lingvistiku vo Francúzsku a v Bejrúte, kde bol vymenovaný na provinciála. 13. septembra 1983, počas 33. Generálnej kongregácie SJ, bol vybraný za 29. generála jezuitov. V liste z 2. februára 2007 oznámil zvolanie GK SJ, ktoré sa začalo 5. januára 2008, a naznačil, že mieni odstúpiť zo svojho postu, za predpokladu schválenia GK a s dovolením pápeža Benedikta XVI., ktorý Kolvenbachovo rozhodnutie schválil. 

## Referencie

## Iné projekty

Kategória:Holandskí rímskokatolícki kňazi
Kategória:Holandskí jezuiti
Základné pletivo

**Základné pletivá** sú pletivá, ktoré vypĺňajú priestor medzi krycími a vodivými pletivami.

Rozlišujeme: 

* asimilačné pletivo - vyskytuje sa veľké množstvo chloroplastov-nachádzajú sa na vrchnej strane listov, sú tvorené prepadovým parenchýnom.
* mechanické základné pletivo - kolenchým, sklerenchým.
* zásobné pletivo - prevažujú zásobné látky (tuky-škrob).
* vylučovacie (exkrečné) pletivo - vylučujú silice, alkaloidy, saponíny (mydlica), mliečnice (kaučukovník, aloa pravá, púpava) - tieto šťavy sú veľmi horké, nektáriá - nachádza sa v kvetoch rastlín, nemusia vždy voňať - irafrézia (priemer kvetu 2 metre)

Kategória:Anatómia a morfológia rastlín
Sklerenchým

**Sklerenchým**  alebo **sklerenchymatické pletivo** je druh rastlinného pletiva, ktorého bunky majú hrubú bunkovú stenu. Väčšinou sú bunky sklerenchýmu odumreté, v niektorých rastlinách majú spevňovaciu funkciu (ľan, konope) a v niektorých vytvárajú bunky nazývané sklereidy (plody hrušky, kôstkovice).
Osteosklereidy sú bunky na póloch rozšírené, tvarom pripomínajú kosť; bežne prítomné v listoch mnohých druhov rastlín, ale aj na povrchu semien hrachu.
Asterosklereidy majú nepravidelný tvar s početnými výbežkami; často sú prítomné v listovom parenchýme (napr lekno) ale i vo vzdušných koreňoch.

Kategória:Rastlinné pletivá
Francisco Morazán

Generál **José Francisco Morazán Quezada** (* 3. október 1792, Tegucigalpa – † 15. september 1842, San José, Kostarika) bol stredoamerický spisovateľ, vojak a štátnik. Člen Liberálnej strany a prezident Stredoamerickej únie v rokoch 1830 až 1834 a 1835 až 1839.

Jeho politickým ideálom bola jednota Strednej Ameriky. Bol jedným z najvýznamnejších vojvodcov v jej dejinách. Politicky a vojensky Morazán v tejto oblasti dominoval viac ako jedno desaťročie. Je dodnes uznávaný ako vizionár, mysliteľ a štátnik. Svojimi liberálnymi reformami sa snažil o modernizáciu, ale aj nadmernú centralizáciu moci v Strednej Amerike. Aj nepochopenie týchto jeho snáh viedlo v roku 1837 k revolúcii v Guatemale, ktorá následne skoncovala so Stredoamerickou úniou ako štátom a viedla k vzniku Guatemaly, Hondurasu, Salvádoru, Nikaraguy a Kostariky ako samostatných republík.

## Iné projekty

Kategória:Honduraskí politici
Kategória:Osobnosti na čilských poštových známkach
Kategória:Osobnosti z Tegucigalpy
Kategória:Popravení zastrelením
Stredoamerická federatívna republika

vpravo|thumb|Vlajka|125px
**Stredoamerická federatívna republika** (šp. *República Federal de Centroamérica*; do októbra 1824 **Spojené provincie Strednej Ameriky/Spojené stredoamerické provincie** - šp. Provincias Unidas del Centro de América (doslova "Spojené provincie stredu Ameriky") ), známa aj ako **Spojené stredoamerické štáty**, **Stredoamerická konfederácia** alebo **Stredoamerická únia**, bola federatívna republika/konfederácia v Strednej Amerike od júla 1823 do roku 1839. Do roku 1834 bola jej hlavným mestom Guatemala, potom krátko Sonsonate a od roku 1834 do roku 1839 San Salvador.

náhľad|125px|vľavo|Stredoamerická federatívna republika (historická mapa, 1860)
náhľad|125px|vpravo|Stredoamerická federatívna republika (poloha)
Úniu tvorilo päť štátov: Guatemala, Salvádor, Honduras, Nikaragua a Kostarika. V roku 1838 vznikol šiesty štát, Los Altos, s hlavným mestom Quetzaltenango, ktorý zaberal územie na západe dnešnej Guatemaly a časti dnešného štátu Chiapas v Mexiku.

V období rokov 1838 až 1840 bola únia zmietaná občianskou vojnou. Prvá krajina, ktorá sa definitívne od nej oddelila, bola Nikaragua (v apríli 1838); potom nasledoval Honduras (október 1838) a Kostarika (november 1838). Guatemala sa oddelila v roku 1839 a vojensky anektovala štát Los Altos. Únia prestala existovať koncom roku 1839. V 19. storočí bolo ešte niekoľko pokusov o jej obnovenie.

Kategória:Zaniknuté štáty Severnej Ameriky
Kategória:Dejiny Guatemaly
Kategória:Dejiny Salvádora
Kategória:Dejiny Hondurasu
Kategória:Dejiny Nikaraguy
Kategória:Dejiny Kostariky
Kategória:Zaniknuté republiky
Kategória:Zaniknuté štáty
Pacta sunt servanda

**Pacta sunt servanda** (lat. "dohody treba zachovávať") je jedno zo základných pravidiel prirodzeného, civilného aj medzinárodného práva. 
Hugo Grotius sformuloval zásadu Pacta sunt servanda

Väčšinou sa pod týmto termínom rozumie to, že v dohodách uzavretých súkromnými osobami, sú jednotlivé zmluvné podmienky záväzné a povinné, ich neplnenie je porušením dohody. Všeobecné zásady korektného správania v obchodnej praxi, vrátane predpokladania dobrej viery, sú podmienkou pre účinnosť celého systému. Prípadné nezhody môžu byť potrestané, v niektorých právnych systémoch aj bez priamej sankcie niektorej strany.

Kategória:Latinské právnické výrazy
San Pedro Sula

**San Pedro Sula** je druhé najväčšie mesto v Hondurase a zároveň najväčším priemyselným centrom krajiny. Je hlavným mestom departamentu Cortés. Mestská aglomerácia má približne 1 milión obyvateľov. Mesto založil Pedro de Alvarado v roku 1536 a nazval ho **San Pedro de Puerto Caballos**. 

Rast mesta sa začal s príchodom nadnárodných spoločností, ktoré začali v Hondurase vo veľkom pestovať banány a vybudovali tu železnicu. V druhej polovici 20. storočia pribudli mnohé priemyselné závody a vysoké školy. Tradíciu má textilný priemysel. Sektor služieb zaznamenal najväčší pokrok v deväťdesiatych rokoch 20. storočia. Pracuje v ňom takmer polovica ekonomicky aktívneho obyvateľstva.

Najbližší námorný prístav je Puerto Cortés na pobreží Karibského mora, vzdialený približne 60 km smerom na sever.

Kategória:Mestá v Hondurase
Earthian

**Earthian** je japonská manga podľa mangaky Jun Kógovej, ktorú publikovalo *Shinshokan*. Príbeh sa zaraďuje do žánru šónen-ai. Na základe mangy bolo vytvorené štvordielne OVA.

## Príbeh

Existuje planéta zvaná *Eden* a na nej žijú anjeli. Teraz prichádzajú na Zem aby rozhodli, či má byť ľudstvo za svoje skutky zničené alebo nie. Dvaja z týchto anjelov sú Čihaja a Kagucuja. Čihaja má ľudí rád a preto sa im snaží pomáhať. No v anime pomáha skôr biohumanoidom, padlému anjelovi a Messiahovi, ktorý má za úlohu zničiť svet. Messiah sa však zaľúbi do Čihaju, a tak sa rozhodne, že neublíži ničomu, čo má Čihaja rád. Kagucuja tiež miluje Čihaju, a tak ho chráni, aj keď s jeho rozhodnutiami nesúhlasí. Čihaja je však nešťastný, pretože ako jediný z anjelov má čierne krídla. Snaží sa prísť na to prečo je to tak, ale nedarí sa mu to.

## Anime epizódy
# Začiatok Konca (OVA 1)
# Padlý Anjel (OVA 2)
# Anjelský Ničiteľ (OVA 3)
# Finálny Zápas (OVA 4)

## Postavy
***Čihaja** - *hlas:* Nozomu Sasaki
***Kagecuja** - *hlas:* Kazuhiko Inoue

Epizódy 1,3 a 4:
***Dr. Ašino** (profesor Ašija) - *hlas:* Kaneto Šiozava
***Taki** - *hlas:* Šo Hajami
***Takako** - *hlas:* Juriko Jamamotová
***Messiah** - *hlas:* Hikaru Midorikava

Epizóda 2:
***Aja** - *hlas:* Saeko Šimazu
***Mijagi** - *hlas:* Hirotaka Suzuoki
***Lord Serafim** - *hlas:* Šo Hajami
***Sapphire** - *hlas:* Šigeru Nakahara
***Blair** - *hlas:* Rei Sakuma

## Hudba
Ukončujúca skladba:
3. "True Romance" od Maki Ičihara
4. "The Destinies" od Maki Ičihara

## Externé odkazy
### Po česky
*Otakuland.cz 

### Po anglicky
*anidb.net
*animenewsnetwork.com OVA
*animenewsnetwork.com manga
*boysonboysonfilm.com
*www.geocities.com
*www.blumanga.com 
*animeart.com  obrázky
*scifi.com 

### Po nemecky
*anisearch.de
*users.animanga.com 
*animeonline.de 

Kategória:Anime
Kategória:Anime OVA
Kategória:Anime z roku 1989
Kategória:Manga
Bafomet

[náhľad|Vyobrazenie Bafometa od [Eliphas Lévi|Eliphasa Léviho.]]
**Bafomet** (; iné názvy: **Bahomet**, **Bafumet**, **Bahumet**, **Babhomet**) bola okultná bytosť so zvieracou hlavou a ľudským telom, ktorého údajne (nikdy sa to nedokázalo, pravdepodobne išlo o falošné obvinenie Filipa IV. za účelom skonfiškovania ich majetku) uctievali templári. Niekedy bola stotožňovaná so staroegyptským baraním bohom Banebdžedetom – „mendéskym capom“.

Podľa zobrazení v zbierkach starožitností predstavuje ženskú osobu s dvomi tvárami s fúzmi, na soche sú vyrytí had, zlomený kríž, egyptský kľúč života a smrti, kocky, sedemramenný svietnik, slnko, mesiac a arabské nápisy. Význam je sporný.

## Iné projekty

## Externé odkazy
*Baphomet  , dost. 

Kategória:Démoni
Diego Velázquez de Cuéllar

right|thumb|Diego Velázquez de Cuéllar
**Diego Velázquez de Cuéllar** (* 1465, Cuéllar, Segovia, Španielsko - † 1524, Santiago de Cuba) bol španielsky dobyvateľ a prvý guvernér Kuby od roku 1511 až do svojej smrti v roku 1524. Do Nového sveta odišiel v roku 1493 s druhou expedíciou Krištofa Kolumba. V rokoch 1501 - 1509 spolupracoval s guvernérom Nicolásom de Ovando na pacifikácii ostrova Hispaniola. Jeho ďalší guvernér, Diego Colón, ho v roku 1511 postavil na čelo expedície, ktorá mala dobyť a osídliť Kubu. Podporoval aj expedície na územie dnešného Mexika. V roku 1518 sa preto spojil s Hernandom Cortésom, avšak čoskoro sa medzi nimi začali rozbroje. Za Cortésom poslal expedíciu pod velením Pánfila de Narváez, toho však Cortés zajal.

## Iné projekty

Kategória:Narodenia v 1465
Kategória:Úmrtia v 1524
Kategória:Španielski objavitelia
Kategória:Dejiny Kuby
NV1

**NVIDIA NV1** bola multimediálna PCI karta uvedená v roku 1995 a predávaná ako *Diamond Edge 3D*. Obsahovala kompletné 2D/3D grafické jadro založené na kvadratickom mapovaní textúr, VRAM alebo FPM DRAM pamäť, integrovanú 32-kanálovú 350 MIPS zvukovú kartu iba na prehrávanie a joypad port kompatibilný so Sega Saturn. Bola určená ako náhrada 2D grafickej karty, zvukovej karty kompatibilnej so Sound Blaster a 15-pinového portu na joystick.

Kategória:Grafické karty NVIDIA
NV2

**NV2** mal byť druhý grafický procesor od spoločnosti nVidia pre grafické akcelerátory. Nikdy nebol dokončený.

Kategória:Grafické karty NVIDIA
GeForce 6

right|thumb|GeForce 6600GT

**GeForce 6** (kódovné označenie **NV40**) je grafický čipset šiestej generácie od spoločnosti nVidia. Všetky podporujú Vertex shader a Pixel shader 3.0, ako to vyžaduje špecifikácia DirectX 9.0c. Disponujú aj plnou podporou OpenGL 2.0.

Uvedená bola 14. apríla 2004, zaviedla niekoľko nových vlastností: fukncionalitu PureVideo, podporu Shader Model 3.0 a technológiu SLI.

Kategória:Grafické karty NVIDIA
GeForce 7

right|thumb|GeForce 7900 GX2 (GeForce 7900 GTX Duo)

**GeForce 7** (kódové označenia **G70** (**NV47**), **G71**, **G72**, **G73**) je siedma generácia grafických kariet od spoločnosti nVidia.

Podporuje DirectX 9.0c a Shader Model 3.0. Uvedená bola v júni 2005 a vyrábala sa do roku 2006.

Kategória:Grafické karty NVIDIA
GeForce 8

right|thumb|GeForce 8800GTS

**GeForce 8** (kódové označenia **G80**, **G84**, **G86**, **D8P** (**G92**), **D8M** (**G98**)) je ôsma generácia grafických kariet GeForce od spoločnosti nVidia. Zaviedla tretí fundamentálne nový dizajn GPU a prvú unifikovanú architektúru shader.

Uvedená bola v roku 2006, je to prvá grafická karta od spoločnosti nVidia, ktorá podporuje DirectX 10 a Model 4.0. Od modelu s jadrom G80 karty obsahujú vlastnú AGEIA PhysX kartu, ktorá pomocou jazyka CUDA dokáže interpretovať C a C++ na čipe GPU. Túto technológiu je možné získať jednoduchým nainštalovaním ovládačov PhysX.

Kategória:Grafické karty NVIDIA
Voodoo3

thumb|Voodoo3 3000 AGP s výstupom TV-Out

**Voodoo3** bola séria počítačových herných grafických kariet, ktoré navrhovala a vyrábala spoločnost 3dfx Interactive. Bol to nasledovník hi-end karty Voodoo2 a bola založená na staršej verzii Voodoo Banshee. Uvedená bola na výstave Comdex 98 a na trhu sa objavila v roku 1999. Bola to prvá 3dx karta, ktorá bola vyrábaná v spolupráci s firmou STB.

Existovalo niekoľko verzíí Voodoo3, obyčajne mali karty 16 MB RAM, 128-bitovú architektúru, verzia Voodoo3 2000 bola taktovaná na 143 MHz, verzia Voodoo3 3000 na 166 MHz a najsilnejšia verzia, 3500 TV na 183 MHz a obsahovala TV-Out výstup.

Uvedená bola aj zvláštna lacná verzia 3dfx Velocity 100, ktorá obsahovala 8 MB RAM a čip bol taktovaný na 143 MHz. Rozdielom bolo ešte vypnutie jednej textúrovacej jednotky, ktorá sa dala veľmi jednoducho softvérovo zapnúť.

## Iné projekty

Kategória:Grafické karty 3dfx
Pedro de Alvarado y Contreras

**Pedro de Alvarado y Contreras** (* 1486, Badajoz – † 4. júl 1541, Guadalajara, Mexiko) bol španielsky dobyvateľ, ktorý sa podieľal na dobytí Kuby, na expedícii Juana de Grijalvu na pobreží Yucatánu a v Mexickom zálive a na invázii do Mexika vedenej Hernánom Cortésom.

## Iné projekty

Kategória:Narodenia v 1486
Kategória:Úmrtia v 1541
Kategória:Španielski objavitelia
Diego Velázquez

**Diego Velázquez** môže byť:

* španielsky dobyvateľ a prvý guvernér Kuby, pozri Diego Velázquez de Cuéllar
* španielsky barokový maliar, pozri Diego Rodríguez de Silva y Velázquez
Expozícia (ožiarenie)

**Expozícia** alebo **ožiarenie** alebo **expozícia ožiareniu** (skr. X) je podiel:
* stredného súčtu elektrických nábojov všetkých iónov s rovnakým znamienkom, ktoré vznikli vo vzduchu pri zabrzdení všetkých elektrónov a pozitrónov uvolnených v objemovom elemente vzduchu fotónmi (Q), a 
* hmotnosti tohto elementu (m)

Jednotkou je C/kg a staršia jednotka bola R (röntgen).

Kategória:Žiarenie
Kategória:Fyzikálne veličiny
Myrmekochória

**Myrmekochória** je rozširovanie semien rastlín prostredníctvom mravcov.

## Iné projekty

Kategória:Botanika
Voodoo2

right|thumb|Grafický čip 3dfx Voodoo2

**Voodoo2** (alebo **Voodoo²**) bola grafická karta so sadou troch grafických procesorov od spoločnosti 3dfx. Uvedená bola vo februári 1998 a nahradila pôvodný model Voodoo Graphics. Frekvencia čipu bola 90 MHz a používala 100 MHz EDO DRAM a bola k dispozícii pre rozhranie PCI. Existovali dva modely, jeden s 8 MB RAM a druhý s 12 MB RAM. 8 MB verzia mala 2 MB pre každú textúrovaciu jednotku, 12 MB verzia 4 MB na jednotku. 4 MB framebuffer oboch kariet podporoval maximálne akcelerované rozlíšenie 800x600, pričom 12 MB verzia umožňovala použitie detailnejších textúr.

Samotná karta obsahovala pouze 3D čip a měla 1x VGA vstup a 1x VGA výstup a pomocí přiloženého kabelu bylo nutné propojení s původní 2D grafickou kartou.

Zajímavostí byla možnost propojení dvou stejných grafických karet pomocí technologie SLI.

Kategória:Grafické karty 3dfx